C 252/36
DA
Den Europæiske Unions Tidende
17.7.2023
Den anden part i appelsagen: Europa-Kommissionen
Appellanten har nedlagt følgende påstande — Den appellerede dom ophæves. — Følgelig gives appellanten medhold i de i første instans nedlagte påstande. — Kommissionen tilpligtes at betale sagsomkostningerne i appelsagen og i sagen i første instans.
Anbringender og væsentligste argumenter Til støtte for appellen har appellanten fremført 11 anbringender.
1) Retten begik en fejl ved at fastslå, at argumentet om tilsidesættelse af artikel 2 og 9 i ansættelsesvilkårene for de øvrige ansatte (herefter »ansættelsesvilkårene«) ikke kunne antages til realitetsbehandling (præmis 33-36).
2) Retten begik en fejl ved fastslå, at Blue Book-praktikanter udgør en af de fire kategorier af ansatte, der udfører arbejde for Kommissionen (dommens præmis 78).
3) Fejlagtig kvalificering af forskelsbehandling på grund af alder som indirekte og ikke direkte (præmis 56).
4) Retten foretog urigtig retsanvendelse (præmis 70, 71 og 75), idet den som begrundelse for indirekte forskelsbehandling henviste til bestemmelserne om direkte forskelsbehandling.
5) Manglende anvendelse af den korrekte »høje« bevisstandard, der kræves for at begrunde forskelsbehandling på grund af alder (præmis 62-89).
6) Retten foretog urigtig retsanvendelse ved at fastslå, at der forelå legitime målsætninger (præmis 62-64 og 65-72).
7) Fejlagtig fortolkning og urigtig retsanvendelse (præmis 73) ved konstateringen af, at målsætningerne har »almen interesse«.
8) Retten foretog urigtig retsanvendelse ved at fastslå, at Blue Book-praktikanter ikke blev tilgodeset, fordi indkaldelsen af interessetilkendegivelser også var åben for andre personalekategorier (præmis 80 og 81).
9) Fejlagtig konstatering af, at forskelsbehandlingen på grund af alder var forholdsmæssig (præmis 84-89).
10) Retten begik en fejl (præmis 91-96) ved at fastslå, at GD for Menneskelige Ressourcer og Sikkerhed er tillagt beføjelser, der gør det muligt at fastsætte et krav om »maksimalt tre års erhvervserfaring« som udvælgelseskriterium.
11) Retten undlod at tage stilling til uoverensstemmelsen mellem indholdet af meddelelsen — PERS(2018) 38/2, som indeholder kravet om »maksimalt tre års erfaring [...] oparbejdet i de fem år, der går forud for ansøgningen« og det af GD for Menneskelige Ressourcer fastsatte krav om »maksimalt tre års erhvervserfaring« i almindelighed.
Appel iværksat den 30. maj 2023 af Association Trinationale de Protection Nucléaire (ATPN) til prøvelse af kendelse afsagt af Retten (Sjette Afdeling) den 30. marts 2023 i sag T-567/22, ATPN mod Kommissionen (Sag C-340/23 P) (2023/C 252/40) Processprog: fransk Parter Appellant: Association Trinationale de Protection Nucléaire (ATPN) (ved avocate C. Lepage) Den anden part i appelsagen: Europa-Kommissionen